กวีประชาไท: เดือนมิถุนายน
เดือนต้นฤดูฝนมดขนไข่ เพราะฝนไล่ช้างมาเยือนเป็นเดือนต้นประจำปีที่บรรลุมิถุนายน เดือนนี้คนฮ่องกงคงสามัคคีประเทศหนึ่ง 2 ระบบคบกันมา จู่จะหาเหาใส่หัวยั่วศักดิ์ศรีแมงมุมยักษ์ชักใย เหมือนไยดี ขอโทษที พี่น้องฮ่องกงคงไม่ยอมหลายพื้นที่ปกคลุมแมงมุมยักษ์ ตัวใหญ่ปักหลักดีไม่มีผอมทอใยเยื่อเหลือล้ำทำรอมชอม ในวงล้อมสยองปกครองคนคนตัวเล็กตัวน้อยไม่ปล่อยหลุด จึงมนุษย์ไม่หยุดผองสยองขนฟ้าอึมครึมทึมทับทามิถุนายน ประชาชนชาวฮ่องกงทนงตัวมิถุนายนคนมองฝ่าฟ้าทะมึน แล้วนึกขึ้นได้มี ทั้งดีชั่วบางครั้งครามิถุนาก็น่ากลัว ทั้งยังมัวมืดมนจนปัจจุบันเป็นเดือนที่ชุ่มชื้นหมื่นแสนฝน ล้าน ๆ หล่นเมล็ดเตร็ดเตร่ฝันจากยอดไม้ไปลำธารละหานพลัน เป็นจักรผันเผ่นโผนโจนทะยานมิถุนายนยังย้ำนำไปคิด บ้านเมืองติดหล่มมิถุนาไร้กล้าหาญให้สงสัยใคร? บรรลุอุดมการณ์ จนลูกหลานทรมานทรกรรมมิถุนายนค้นคว้าอากาสสด น้ำฝนหยดรดต้นไม้ได้ชุ่มฉ่ำปลูกต้นไม้ในเดือนนี้ไม่มีระยำ ถ้าขาดน้ำนั่นเพราะแล้งกลั่นแกล้งเอย
เดือนต้นฤดูฝนมดขนไข่ เพราะฝนไล่ช้างมาเยือนเป็นเดือนต้นประจำปีที่บรรลุมิถุนายน เดือนนี้คนฮ่องกงคงสามัคคีประเทศหนึ่ง 2 ระบบคบกันมา จู่จะหาเหาใส่หัวยั่วศักดิ์ศรีแมงมุมยักษ์ชักใย เหมือนไยดี ขอโทษที
ธุลีดาวหาง,กวีประชาไท